ભારતે તેના કારણે સંભાળવું પડશે. ભારતે હવે વિચારી લેવાનું છે કે પોતાની સામે આકરા થયેલા જિનપિંગનો સામનો જ ભવિષ્યમાં કરવાનો છે. દુનિયામાં મહાસત્તા બનવું હોય તો ભારતને કાબૂમાં રાખવું પડે. ભારતનું નીચાજોણું કરાવે તો જ જિનપિંગ અને ચીન સર્વસત્તાધીશ બની શકે. બીજી બાજુ એશિયામાં ભારત જ એક એવો દેશ છે, જે ચીનનો સામનો કરી શકે તેમ છે. ઉત્તર દિશામાં રહેલું રશિયા ક્રમશઃ નબળું પડી રહ્યું છે. તે જૂની મહાસત્તા છે, તે ખખડી રહી છે. રશિયામાં પણ વ્લાદિમીર પુટીનની સરમુખ્યતારી જ ચાલે છે. તેમણે પણ બંધારણ પ્રમાણે સળંગ પ્રમુખપદે ન રહી શકાય તે માટેના રસ્તાઓ કાઢ્યાં છે. થોડા વર્ષો વડાપ્રધાન અને થોડા વર્ષો પ્રમુખ એવી રીતે હોદ્દાઓ બદલતા રહ્યાં છે. પણ પુટીન પછી રશિયા વધારે નબળું પડવાનું છે ત્યારે ભારત એકમાત્ર ચીન સામે ઊભું હશે.